మధుమేహం
ప్రపంచ ఆరోగ్య సంస్థ గుర్తించిన మూడు డయాబెటిస్ మెల్లిటస్ రకాలు: వివిధ రకాల కారణాల వల్ల కలిగే డయాబెటిస్ మెల్లిటస్ టైప్ 1, డయాబెటిస్ మెల్లిటస్ టైప్ 2 మరియు జెస్టేషనల్ డయాబెటిస్ (గర్భిణీలలో వచ్చే డయాబెటిస్) . అయినా, అన్ని రకాల మధుమేహాలకు మూల కారణం క్లోమ గ్రంధిలోని బీటా కణాలు పెరిగిన గ్లూకోస్ స్థాయిని అరికట్టడానికి సరిపడినంత ఇన్సులిన్‌ను ఉత్పత్తి చేయలేకపోవడమే . మొదటి రకం డయాబెటిస్ సాధారణంగా బీటా కణాలను మన శరీరం స్వయంగా నాశనం చేయడం (ఆటోఇమ్యూనిటీ) వల్ల కలుగుతుంది. రెండవ రకం డయాబెటిస్‌లో ఇన్సులిన్ నిరోధకత వస్తుంది. దీనివల్ల అధికంగా ఇన్సులిన్ కావలసి వస్తుంది, బీటా కణాలు ఈ డిమాండ్ తట్టుకోలేనప్పుడు డయాబెటిస్ కలుగుతుంది. జెస్టేషనల్ డయాబెటిస్‌లో కూడా ఇన్సులిన్ నిరోధకత అగుపిస్తుంది.
శారీరక వ్యాయామం
తరచుగా మరియు క్రమం తప్పకుండా ఎరోబిక్‌ వ్యాయామం చేయడం వల్ల ప్రమాదకరమైన, ప్రాణాంతకమైన క్రానిక్‌ పరిస్థితుల నుంచి మనల్ని మనం కాపాడుకోవచ్చు. ఉదాహరణకు రక్తపోటు,ఒబెసిటీ, హృదయ సంబంద వ్యాధులు, టైప్‌ 2 మధుమేహం, ఇన్సోమ్నియా మరియు డిప్రెషన్‌ల నుంచి కాపాడుకోవచ్చు. భోజనానికి ముందు ఎండ్యూరెన్స్‌ వ్యాయామం చేయడం వల్ల రక్తంలో గ్లూకోజ్‌ స్థాయిని తగ్గించుకోవచ్చు. భోజనం తర్వాత వ్యాయామం చేసేదానికంటే, ముందు చేయడం వల్ల ఎక్కువ స్థాయిని తగ్గించుకోవచ్చు. ప్రపంచ ఆరోగ్య సంస్థ ప్రకారం, శారీరక శ్రమ లేకపోవడం వల్ల సుమారుగా 17 శాతం గుండెకు సంబంధించిన మరియు మధుమేహ కేసులు నమోదవుతున్నాయి. 12 శాతం తొందరగా పెద్దవాళ్లయిపోతున్నారు, మరియు 10 శాతం ఛాతి క్యాన్సర్‌ మరియు కొలన్‌ క్యాన్సర్‌ బారిన పడుతున్నారు.